Foilsiú teachtaireachta maidir le leasú caighdeánach a fhormheas, ar leasú é ar shonraíocht táirge atá ann le haghaidh ainm in earnáil an fhíona, dá dtagraítear in Airteagal 17(2) agus (3) de Rialachán Tarmligthe (AE) 2019/33 ón gCoimisiún

(2022/C 339/05)

Foilsítear an teachtaireacht seo i gcomhréir le hAirteagal 17(5) de Rialachán Tarmligthe (AE) 2019/33 ón gCoimisiún (1).

TEACHTAIREACHT MAIDIR LE LEASÚ CAIGHDEÁNACH AG ATHRÚ AN DOICIMÉID AONAIR

“Navarra”

PDO-ES-A0127-AM03

Dáta teachtaireachta: 14.6.2022

TUAIRISC AR AN LEASÚ FORMHEASTA AGUS CÚISEANNA LEIS

AN FHÉIDEARTHACHT FÍONTA ROSÉ A CHUMASC LE FÍONTA DEARGA

Tá an fhéidearthacht fíon rosé ó fhómhar na bliana roimhe sin a chumasc nó a chur le fíon dearg na bliana atá ann faoi láthair á tabhairt isteach, chomh fada agus nach mó an céatadán rosé ná 15 % de thoilleadh iomlán an fhíona dheirg.

Déanann an leasú seo difear do phointe 3.b(c) den tsonraíocht táirge agus do phointe 5.1 den doiciméad aonair.

Meastar gur leasú caighdeánach é faoi Airteagal 14(1) de Rialachán Tarmligthe (AE) 2019/33 ón gCoimisiún, mar ní áirítear leis athrú ar ainm an tsonrúcháin tionscnaimh faoi chosaint; Ní áirítear leis aon chatagóir táirge fíniúna a athrú, a scriosadh ná a chur leis, dá dtagraítear i gCuid II d’Iarscríbhinn VII a ghabhann le Rialacháin (AE) Uimh. 1308/2013; Ní fhéadfadh sé an nasc a chealú dá dtagraítear i bpointe (a)(i) nó i bpointe (b)(i) d’Airteagal 93(1) de Rialachán (AE) Uimh. 1308/2013; agus ní ghabhann tuilleadh srianta leis i leith an táirge a chur ar an margadh.

I ndiaidh dheireadh na staide éigeandála a dearbhaíodh le Foraithne Ríoga 926/2020 an 25 Deireadh Fómhair 2020 agus a síneadh go dtí an 9 Bealtaine 2021 le Foraithne Ríoga 956/2020 an 3 Samhain 2020, agus maolú, de réir a chéile, na mbeart eisceachtúil a ghlac an rialtas (dianghlasáil, dúnadh iomlán na hearnála fáilteachais agus dúnadh teorainneacha, etc.), tá an sochaí aistrithe i dtreo normalú na gníomhaíochta, a bheidh tionchar dearfach aige ar an margadh fíona, rud a spreagfaidh méadú ar thomhaltas.

Ós rud é go n-óltar fíonta rosé níos minice i míonna an earraigh agus an tsamhraidh, ba iadsan is mó a bhí thíos leis na bearta sriantacha a cuireadh i bhfeidhm mar thoradh ar ghéarchéim shláinte COVID. Is gnách go dtagann laghdú géar ar thomhaltas rosé ón bhfómhar ar aghaidh. Is mar seo atá an cás fós, mar gheall ar an staid éigeandála leanúnach agus na srianta thuasluaite. An bhliain seo caite bhíothas in ann an laghdú sin a fhritháireamh trí leasú sealadach eisceachtúil a thabhairt isteach i leith pointe 3.b.c den tsonraíocht táirge ar iarraidh an Bhoird Rialála, a raibh iarmhairtí an-dearfacha aige dár dtáirgeoirí.

Léiríonn éifeacht dhearfach an leasaithe thuas gur gá an beart sealadach eisceachtúil a dhéanamh buan i bhfianaise na dtorthaí den scoth a baineadh amach. Trí dhíolacháin fhada d’fhíonta rosé a sheachaint áirithíodh caighdeáin cháilíochta agus seachnaíodh moill maidir leis an bhfíon ón bhfómhar ina dhiaidh sin a chur ar an margadh, agus a iomaíochas á áirithiú dá bhrí sin.

Tá an leasú beartaithe i gcomhréir le reachtaíocht an Aontais, toisc go luaitear i bpointe 2 d’Airteagal 7 [Sainmhíniú an chumaisc] de Rialachán Tarmligthe (AE) Uimh. 2019/934 ón gCoimisiún an 12 Márta 2019 lena bhforlíontar Rialachán (AE) Uimh. 1308/2013 ó Pharlaimint na hEorpa agus ón gComhairle mar a leanas: “Chun críocha na míre seo, measfar fíon rosé mar fhíon dearg.”

Neartóidh cáilíocht na bhfíonta dearga óga a dhéantar as fómhar bhliain an fhíona nua agus cuirfear feabhas lena saintréithe orgánaileipteacha fiú; bíonn éifeachtaí dearfacha ag na dea-bholaithe príomha, an bogadh agus na tainniní etc. ar cháilíocht agus sainiúlacht na bhfíonta leis an STFC “Navarra”, i gcomhréir leis na saintréithe anailíseacha a leagtar amach i bpointe 2.a.c den tsonraíocht táirge maidir leis an STFC “Navarra”.

DOICIMÉAD AONAIR

1. Ainm(neacha)

Navarra

2. Cineál táisc gheografaigh

STFC – Sonrúchán Tionscnaimh faoi Chosaint

3. Catagóirí táirgí fíniúna

1. Fíon

3. Fíon licéir

4. Tuairisc ar an bhfíon nó ar na fíonta

1. Fíon geal

Dath idir buí éadrom agus buí órga air, gléigeal agus lonrach. Déine dea-bholaidh idir measartha agus ard, gan aon locht agus toin thorthaíocha agus/nó bhláthacha agus/nó de phlandaí ann. Agus é sa bhéal, bíonn sé cothrom agus bíonn aigéadacht aige atá comhtháite go maith, le dea-bholadh torthaíoch i gcúl na sróine agus iarbhlas idir measartha agus ard.

* Má sháraíonn méid na siúcraí iarmharacha 5 g/l, ní mór don mhéid dé-ocsaíde sulfair a bheith níos lú ná 300 g/l nó cothrom leis sin. Comhlíonfaidh aon teorainn anailíseach nach bhfuil cumhdaithe reachtaíocht an Aontais atá ann faoi láthair.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 10,5 Íosmhéid aigéadachta iomláine ina milleachoibhéisí in aghaidh an lítir Uasmhéid aigéadachta luainí (ina milleachoibhéisí in aghaidh an lítir) 12,5 Uasmhéid dé-ocsaíde sulfair iomláine (ina milleagraim in aghaidh an lítir) 190

2. Fíon geal a thugtar chun cineáil in adhmad (coipthe i mbairille, Crianza, Reserva, Gran Reserva)

Dath idir buí amhail tuí agus buí órga air, le beagán ómra, gléigeal agus lonrach. Déine dea-bholaidh idir measartha agus ard, gan aon locht agus toin adhmadacha agus/nó spíosracha agus/nó dheataithe ann. Agus é sa bhéal, bíonn sé cothrom agus bíonn aigéadacht aige atá comhtháite go maith, le dea-bholadh adhmadach i gcúl na sróine agus iarbhlas idir measartha agus ard.

Má tá an méid siúcra iarmharaigh níos mó ná 5 g/l beidh an méid dé-ocsaíde sulfair cothrom le 300 g/l nó níos lú ná sin.

Comhlíonfaidh aon teorainn anailíseach nach bhfuil cumhdaithe reachtaíocht an Aontais atá ann faoi láthair.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 10,5 Íosmhéid aigéadachta iomláine ina milleachoibhéisí in aghaidh an lítir Uasmhéid aigéadachta luainí (ina milleachoibhéisí in aghaidh an lítir) 15 Uasmhéid dé-ocsaíde sulfair iomláine (ina milleagraim in aghaidh an lítir) 190

3. Fíon geal a dhéantar as fíonchaora atá ionfhabhtaithe le Botraíteas

Dath buí éadrom idir buí órga air, le beagán ómra, gléigeal agus lonrach. Déine dea-bholaidh idir measartha agus ard, gan aon locht agus toin thorthaíocha agus/nó bhláthacha agus/nó de phlandaí ann. Agus é sa bhéal, bíonn sé cothrom agus bíonn aigéadacht aige atá comhtháite go maith, le dea-bholadh torthaíoch i gcúl na sróine agus iarbhlas idir measartha agus ard.

Méadaíonn an aigéadacht luaineach 1 meq/l in aghaidh gach céim de neart iarbhír nádúrtha níos mó ná 10 % de réir toirte.

Comhlíonfaidh aon teorainn anailíseach nach bhfuil cumhdaithe reachtaíocht an Aontais atá ann faoi láthair.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 10.5 Íosmhéid aigéadachta iomláine ina milleachoibhéisí in aghaidh an lítir Uasmhéid aigéadachta luainí (ina milleachoibhéisí in aghaidh an lítir) 13 Uasmhéid dé-ocsaíde sulfair iomláine (ina milleagraim in aghaidh an lítir) 190

4. Fíon rosé

Dath scoth-bhándearg air, gléigeal agus lonrach. Déine dea-bholaidh idir measartha agus ard, gan aon locht agus toin de thorthaí dearga agus dubha agus/nó bhláthacha ann. Agus é sa bhéal, bíonn sé cothrom agus bíonn aigéadacht aige atá comhtháite go maith, le dea-bholadh de thorthaí dearga agus dubha agus/nó milis i gcúl na sróine agus iarbhlas idir measartha agus ard aige.

Comhlíonfaidh aon teorainn anailíseach nach bhfuil cumhdaithe reachtaíocht an Aontais atá ann faoi láthair.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 11 Íosmhéid aigéadachta iomláine ina milleachoibhéisí in aghaidh an lítir Uasmhéid aigéadachta luainí (ina milleachoibhéisí in aghaidh an lítir) 12,5 Uasmhéid dé-ocsaíde sulfair iomláine (ina milleagraim in aghaidh an lítir) 190

5. Fíon rosé a thugtar chun cineáil in adhmad (coipthe i mbairille, Reserva)

Dath scoth-bhándearg air, gléigeal agus lonrach. Déine dea-bholaidh idir measartha agus ard, gan aon locht agus toin de thorthaí dearga agus dubha agus/nó adhmadacha uaidh. Agus é sa bhéal, bíonn sé cothrom agus bíonn aigéadacht aige atá comhtháite go maith, le dea-bholadh adhmadach i gcúl na sróine agus iarbhlas idir measartha agus ard aige.

Comhlíonfaidh aon teorainn anailíseach nach bhfuil cumhdaithe reachtaíocht an Aontais atá ann faoi láthair.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 11 Íosmhéid aigéadachta iomláine ina milleachoibhéisí in aghaidh an lítir Uasmhéid aigéadachta luainí (ina milleachoibhéisí in aghaidh an lítir) 15 Uasmhéid dé-ocsaíde sulfair iomláine (ina milleagraim in aghaidh an lítir) 190

6. Fíon dearg

Dath idir corcra agus dearg an rúibín air, glé agus lonrach. Déine dea-bholaidh idir measartha agus ard, gan aon locht agus toin thorthaíocha agus/nó adhmadacha ann. Agus é sa bhéal, bíonn sé cothrom agus bíonn tathag meánach aige, le dea-bholadh torthaíoch agus/nó adhmadach i gcúl na sróine agus iarbhlas idir measartha agus ard aige.

Comhlíonfaidh aon teorainn anailíseach nach bhfuil cumhdaithe reachtaíocht an Aontais atá ann faoi láthair.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 11,5 Íosmhéid aigéadachta iomláine ina milleachoibhéisí in aghaidh an lítir Uasmhéid aigéadachta luainí (ina milleachoibhéisí in aghaidh an lítir) 12,5 Uasmhéid dé-ocsaíde sulfair iomláine (ina milleagraim in aghaidh an lítir) 140

7. Fíon dearg a thugtar chun cineáil in adhmad (Roble, Crianza, Reserva nó Gran Reserva)

Dath idir corcra-dearg agus dearg le himreacha donnrua air, gléigeal agus lonrach. Déine dea-bholaidh idir measartha agus ard, gan aon locht agus toin adhmadacha agus/nó spíosracha agus/nó dheataithe ann. Agus é sa bhéal, bíonn sé cothrom, agus tathag idir meánach agus lán aige le dea-bholadh adhmadach i gcúl na sróine agus iarbhlas idir measartha agus ard aige.

Comhlíonfaidh aon teorainn anailíseach nach bhfuil cumhdaithe reachtaíocht an Aontais atá ann faoi láthair.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 11,5 Íosmhéid aigéadachta iomláine ina milleachoibhéisí in aghaidh an lítir Uasmhéid aigéadachta luainí (ina milleachoibhéisí in aghaidh an lítir) 16,67 Uasmhéid dé-ocsaíde sulfair iomláine (ina milleagraim in aghaidh an lítir) 140

8. Fíon licéir

I bhfíonta geala: idir buí éadrom agus donnmhahagaine, gléigeal agus lonrach. I bhfíonta dearga: Dath idir corcra-dearg agus dearg le toin dhonnrua, gléigeal agus lonrach. Dea-bholadh ag a bhfuil déine ard, gan aon locht, le toin de thorthaí aibí nó rísínithe uaidh. Agus é sa bhéal, bíonn sé cothrom, agus tathag idir measartha agus lán aige, le dea-bholadh de thorthaí aibí nó rísínithe i gcúl na sróine agus iarbhlas idir measartha agus ard air.

Comhlíonfaidh aon teorainn anailíseach nach bhfuil cumhdaithe reachtaíocht an Aontais atá ann faoi láthair.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 15 Íosmhéid aigéadachta iomláine ina milleachoibhéisí in aghaidh an lítir Uasmhéid aigéadachta luainí (ina milleachoibhéisí in aghaidh an lítir) Uasmhéid dé-ocsaíde sulfair iomláine (ina milleagraim in aghaidh an lítir) 190

5. Cleachtais fíonóireachta

5.1. Cleachtais fíoneolaíochta shonracha

1. Cleachtas saothraithe

Beidh dlús an phlandála 2 400 stoc in aghaidh an heicteáir ar a laghad.

Údaraítear uisciú san fhíonghort, agus córais logánta á n-úsáid. Ceadaítear córais uisciúcháin nach córais logánta iad (uisciú trí thuile, uisciú spréite) go dtí an 8 Lúnasa gach bliain.

2. Cleachtas fíoneolaíochta sonrach

Geal: fíonchaora geala amháin. Ceadaítear maothú fuar.

Fíonta rosé: fíonchaora dearga amháin. beidh an t-uastoirt údaraithe úrfhíona a fhaightear trí shileadh 40 lítear in aghaidh gach 100 cileagram d’fhíonchaora.

Fíonta dearga: fíonchaora dearga amháin. Féadfar rosé a chumasc nó a chur le fíon dearg na bliana ina dhiaidh sin, chomh fada agus nach mó an céatadán rosé ná 15 % de thoilleadh iomlán an fhíona dheirg.

Fíonta licéir: Alcól fíona de thoirt ≥96 %, nó meascán idir seo agus úrfhíon, úrfhíon faoi choipeadh, nó fíon, ó Moscatel de Grano Menudo nó Garnacha Tinta agus Blanca ag a bhfuil céim nádúrtha alcóil de thoirt > 12 % a chur leo. I gcás ina ndearnadh na fíonta a thabhairt chun cineáil, úrfhíon tiubhaithe trí theas díreach, féadfar Moscatel de Grano Menudo agus/nó Garnacha Tinta agus/nó Blanca a chur leo.

3. Srian a bhaineann le fíonóireacht

Maidir le hullmhú na bhfíonta a chumhdaítear leis an STFC, toirmisctear úsáid an fháscaidh leanúnaigh fós.

Tosóidh an teacht chun cineáil an 1 Deireadh Fómhair sa bhliain chéanna leis an bhfómhar.

5.2. Uastáirgeacht

1. Cineálacha fíonta geala

9 200 cileagram fíonchaor in aghaidh an heicteáir

64.40 heictilítear in aghaidh an heicteáir

2. Cineálacha fíonta dearga

8 000 cileagram fíonchaor in aghaidh an heicteáir

56 heictilítear in aghaidh an heicteáir

3. Fíon rosé

8 000 cileagram fíonchaor in aghaidh an heicteáir

32 heictilítear in aghaidh an heicteáir

6. Limistéar geografach críochaithe

Bardais:

Ceantar I: Dada

Ceantar II: Lumbier, Lónguida, Romanzado agus Urraul Bajo agus Urraul Alto.

Ceantar III: Obanos, Añorbe, Muruzabal, Tiebas-Muruarte de Reta, Adios, Legarda, Uterga, Guirguillano, Puente la Reina, Artazu, Echauri, Ucar, Tirapu, Vidaurreta, Enériz, Cizur.

Ceantar IV: gach bardas seachas Genevilla, Cabredo, Marañón, Aras, Bargota, Viana, Aguilar de Codes, Zuñiga, Etayo, Ancín, Salinas de Oro, Lezaún agus Abárzuza.

Ceantar V: gach bardas seachas Petilla de Aragón.

Ceantar VI: gach bardas seachas Mendavia, San Arian, Azagra, Andosilla agus Sartaguda.

Ceantar VII: gach bardas seachas Cortes, Cabanillas, Fustiñana, Fontellas, Ribaforada agus Buñuel.

7. Cineál/cineálacha fíniúna

CABERNET SAUVIGNON

CHARDONNAY

GARNACHA BLANCA

GARNACHA TINTA

GRACIANO

MACABEO – VIURA

MERLOT

MOSCATEL DE GRANO MENUDO

TEMPRANILLO

8. Tuairisc ar an nasc (na naisc)

8.1. Fíon

Tá an limistéar a chumhdaítear leis an STFC “Navarra” lonnaithe i limistéar geografach i dtuaisceart Leithinis na hIbéire atá an-oiriúnach do shaothrú fíniúna. Aeráid na Meánmhara atá ann a bhfuil tionchar an Atlantaigh uirthi sa réigiún thiar thuaidh, ina mbíonn an phríomhghaoth fuar agus tirim ar fud an limistéir ar fad. Bíonn an mheánfhrasaíocht idir 400 agus 500 mm. Bíonn leibhéil arda aolchloiche, meánleibhéil clochachta, agus uigeacht chrédhúrabhán sna hithreacha.

Soláthraíonn an timpeallacht gheografach seo fíonta a bhfuil aigéadacht idir measartha agus ard acu, le blasanna orgánaileipteacha na húire agus blas cothrom, chomh maith le cineál mianra áirithe mar thoradh ar thípeolaíocht na n-ithreacha.

8.2. Fíon licéir

Táirgtear na fíonta go bunúsach ag úsáid Moscatel de Grano Menudo agus cineálacha Garnacha Tinta agus Blanca, atá dúchasach do Navarre agus is iad na saintréithe atá acu méid ard siúcra, maothlachas agus ungthacht le dea-bholaithe de fhíonchaora rísínithe uathu agus bíonn cothromaíocht mhaith acu idir blasanna milse agus aigéadacha. Faightear an blas ard-dlúis seo mar thoradh ar na dálaí aeráide sonracha, a mbíonn aeráid an-tirim ina saintréith díobh, mar aon le teochtaí arda le linn thréimhse an fháis, frasaíocht íseal agus easnamh buan uisce.

9. Coinníollacha breise fíor-riachtanacha (pacáistiú, lipéadú, ceanglais eile)

Creat dlíthiúil:

Sa reachtaíocht náisiúnta

An cineál coinníll bhreise:

Forálacha breise a bhaineann le lipéadú

Tuairisc ar an gcoinníoll:

Ní fhéadfaidh na carachtair chlóghrafacha a úsáidtear chun ainm an STFC a chur in iúl a bheith níos lú ná 3mm ná níos mó ná 9 mm ar airde, ar chúis ar bith, agus ní mór dóibh a bheith soiléir, soléite, doscriosta agus gan a bheith róthiubh, agus ní fhéadfaidh an sonrúchán a bheith níos mó ná leath de leithead iomlán an lipéid.

Tá lógó an STFC éigeantach agus ní féidir sé a bheith níos lú ná 8 mm nó níos mó ná 11 mm ar trastomhas.

NASC CHUIG AN tsonraíocht TÁIRGE

https://cutt.ly/9H0Dv6L

(1) IO L 9, 11.1.2019, lch. 2.